open-index/open-wikipedia-markdown huggingface dataset:
مسجد ایوب سلطان

تصغیر|ایوب سلطان مسجد کے گنبد کا اندرونی منظر

**ایوب سلطان مسجد** ترکی کے شہر استنبول میں واقع ایک مسجد ہے جو شاخ زریں کے قریب قدیم شہر قسطنطنیہ کی فصیلوں کے باہر واقع ہے۔ یہ جگہ استنبول شہر کے یورپی حصے کے موجودہ ضلع ایوب میں ہے۔ یہ مسجد 1453ء میں عثمانیوں کے ہاتھوں قسطنطنیہ کی فتح کے بعد 1458ء میں تعمیر کی گئی۔ یہ مسجد عین اس جگہ تعمیر کی گئی جہاں صحابئ رسول حضرت محمد صلی اللہ علیہ و آلہ وسلم  حضرت ابو ایوب انصاری  (ترک: ایوب سلطان) 670ء میں محاصرۂ قسطنطنیہ کے دوران شہید ہو گئے تھے۔ ان کا مزار ترکوں کے لیے انتہائی مقدس و پر عقیدت مقام ہے۔

## متعلقہ مضامین
* ایاصوفیہ
* سلطان احمد مسجد
* سلیمانیہ مسجد

زمرہ:1450ء کی دہائی کی مساجد
زمرہ:1458ء میں مکمل ہونے والی مذہبی عمارات
زمرہ:ابو ایوب انصاری
زمرہ:استنبول کی عثمانی مساجد
زمرہ:استنبول کی مساجد
زمرہ:ایوب
زمرہ:پندرہویں صدی کی مساجد
زمرہ:ترک معماری
زمرہ:ترکیہ کی مساجد
زمرہ:شاخ زریں
زمرہ:کامنز زمرہ جس کا ربط ویکی ڈیٹا پر ہے
زمرہ:محمد فاتح کی عمارات
زمرہ:عثمانی معماری
زمرہ:ویکی ڈیٹا سے مختلف مختصر وضاحت
زمرہ:1450ء کی دہائی میں مکمل ہونے والی مساجد
زمرہ:1458کی معماری
زمرہ:استنبول میں عمارات و ساخات
زمرہ:مقابر
سلطان صلاح الدین عبد العزیز مسجد

**سلطان صلاح الدین عبد العزیز مسجد** المعروف نیلی مسجد ملائیشیا کے شہر شاہ عالم کی ایک مسجد ہے۔ یہ ملائشیا کی سب سے بڑی اور استقلال مسجد، جکارتہ، انڈونیشیا کے بعد جنوب مشرقی ایشیا کی دوسری سب سے بڑی مسجد ہے۔
مسجد کی سب سے اہم خصوصیت اس کا سفید دھاریوں کا حامل نیلا گنبد ہے، جس کی وجہ سے یہ نیلی مسجد بھی کہلاتی ہے۔ یہ دنیا بھر کی مساجد کے بڑے گنبدوں میں سے ایک ہے۔ مسجد کے چاروں کونوں پر بلند مینار قائم ہیں جن میں سے ہر مینار کی بلندی 460 فٹ ہے۔ یہ ملائشیا کی واحد مسجد ہے جس کے چار مینار ہیں۔ دار البیضاء، مراکش میں مسجد حسن ثانی کے قیام تک اس مسجد کے میناروں کو دنیا کے سب سے بلند مینار ہونے کا اعزاز حاصل تھا اور گنیز بک آف ورلڈ ریکارڈز میں اس کا اندراج بھی تھا۔
اس مسجد کی تعمیر کا حکم 14 فروری 1974ء کو سلطان صلاح الدین عبد العزیز نے اس وقت دیا جب انھوں نے شاہ عالم کو ریاست سلنگور کا نیا دار الحکومت قرار دیا۔ مسجد کی تعمیر 11 مارچ 1988ء کو مکمل ہوئی۔ اس میں 16 ہزار نمازیوں کی گنجائش ہے۔

## متعلقہ مضامین

سلطان احمد مسجد ترکی کی مسجد جو نیلی مسجد کے نام سے معروف ہے

زمرہ:1988ء میں مکمل ہونے والی مذہبی عمارتیں
زمرہ:1988ء میں مکمل ہونے والی مساجد
زمرہ:بیسویں صدی کی مساجد
زمرہ:سلنگور کی مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:گنبد
زمرہ:گنبد والی مذہبی عمارات و ساخات
زمرہ:مساجد بلحاظ ملک سانچہ جات
زمرہ:ملائشیا میں 1988ء کی تاسیسات
زمرہ:ملائیشیا کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:گنبدوں والی مسجد کی عمارتیں
زمرہ:1988کی معماری
مسجد غازی خسرو بیگ

[تصغیر| '''مسجد غازی خسرو بیگ''' کے صحن میں بلی [سرائیوو، بوسنیا و ہرزیگووینا]]
تصغیر|غازی خسرو بیگ مسجد
**غازی خسرو بیگ مسجد** جسے مختصرا **بیگ مسجد** بھی کہا جاتا ہے بوسنیا و ہرزیگووینا کے دارالحکومت سرائیوو کی اہم ترین مسجد ہے۔ اسے ملک کا اہم ترین اسلامی مرکز اور عثمانی طرز تعمیر کا شاہکار قرار دیا جاتا ہے۔

یہ مسجد 1531ء میں عثمانی ولایت بوسنیا کے گورنر غازی خسرو بیگ کے حکم پر تعمیر کیا گیا۔ اس مسجد کو عثمانیوں کے مشہور معمار سنان پاشا نے تعمیر کیا جنھوں نے بیگ مسجد کی تعمیر کے بعد سلطان سلیم اول کے حکم پر ادرنہ میں شاندار جامع سلیمیہ تعمیر کی۔

محاصرۂ سرائیوو کے دوران دیگر کئی مقامات کے علاوہ مسجد کو بھی سرب جارح افواج کے ہاتھوں سخت نقصان پہنچا۔ 1996ء میں اس مسجد کی تعمیر نو کا کام کیا گیا۔ یہ مسجد آج بھی شہر کی عبادت گاہوں میں ایک ممتاز مقام رکھتی ہے۔

خسرو بیگ نے 1531ء سے 1534ء کے درمیان حلب، شام میں بھی ایسی ہی ایک مسجد تعمیر کرائی جو خسرویہ مسجد کہلاتی ہے۔

## نگار خانہ

File:Sarajevo Begova Mosque 1900.jpg|
File:Sarajevo Gazi Husrev Beg Moschee 5.JPG|
File:Gazihusrevbegsmosque.png|
File:Mosquée Gazi Husrev Begova à Sarajevo.jpg|
File:Sarajevo Gazi Husrev Beg Moschee 1.JPG|
|


## مزید دیکھیے
* بوسنیا و ہرزیگووینا
* بوسنیا و ہرزیگووینا میں اسلام
## حوالہ جات

زمرہ:1531ء میں مکمل ہونے والی مذہبی عمارات
زمرہ:بوسنیا و ہرزیگووینا کی مساجد
زمرہ:بوسنیا و ہرزیگووینا میں عثمانی مساجد
زمرہ:سرائیوو کی مساجد
زمرہ:سرائیوو کے سیاحتی مقامات
زمرہ:سلطنت عثمانیہ میں 1531ء کی تاسیسات
زمرہ:سولہویں صدی کی مساجد
زمرہ:کامنز زمرہ جس کا ربط ویکی ڈیٹا پر ہے
لالا مصطفٰی پاشا مسجد

تصغیر|لالا مصطفی پاشا مسجد کا داخلی دروازہ

**لالا مصطفی پاشا مسجد** قبرص کے شہر فاماگوستا میں واقع ایک مسجد ہے جو ایک گرجے کی جگہ قائم کی گئی۔ یہ عمارت سینٹ نکولس گرجا کے طور پر 1298ء سے 1400ء کے درمیان تعمیر ہوئی۔ 1571ء میں فاماگوستا کی عثمانیوں کے ہاتھوں فتح کے بعد اسے مسجد میں تبدیل کر دیا گیا۔

غالبا یہ دنیا کی واحد مسجد ہوگی جو گوتھک طرز تعمیر کا شاہکار ہے۔

اس مسجد کے دو برج زلزلوں اور 1571ء کے عثمانی محاصرے کی بمباری کا نشانہ بنے اور آج تک دوبارہ تعمیر نہیں کیے گئے تاہم ان کی جگہ خالص عثمانی طرز کا ایک مینار قائم کیا گیا۔ عثمانیوں کی جانب سے قبرص کی فتح کے بعد اس گرجے کو **سینٹ صوفیا مسجد** کا نام دے دیا گیا۔

اسلام میں جانداروں کی تصویروں کی ممانعت کے باعث گرجے میں نصب تمام تصاویر اتار دی گئیں اور اسے بتوں سے بھی پاک کر دیا گیا۔

1954ء میں اس مسجد کا نام بدل کر عثمانی کمانڈر لالا مصطفی پاشا پر رکھ دیا گیا۔

زمرہ:1400ء میں مکمل ہونے والی عمارات و ساخات
زمرہ:ترک جمہوریہ شمالی قبرص میں کیتھیڈرل
زمرہ:ترک جمہوریہ شمالی قبرص میں مساجد
زمرہ:چودہویں صدی کی مساجد
زمرہ:سلطنت عثمانیہ کی طرف سے مساجد میں تبدیل کیے جانے والے گرجا گھر
زمرہ:فاماگوستا میں عمارات و ساخات
زمرہ:قبرص کی مساجد
زمرہ:قبرص میں سابقہ کیتھیڈرل
زمرہ:کامنز زمرہ جس کا ربط ویکی ڈیٹا پر ہے
زمرہ:قبرص میں گوتھک طرز تعمیر
زمرہ:1328ء میں مکمل ہونے والی عمارات و ساخات
زمرہ:1320ء کی دہائی میں مکمل ہونے والے گرجا گھر
زمرہ:1570ء کی دہائی میں مکمل ہونے والی مساجد
زمرہ:قبرص میں مساجد کو گرجا گھروں سے تبدیل کیا گیا
زمرہ:شمالی قبرص
زمرہ:نیکوسیا
زمرہ:چودہویں صدی کی معماری
زمرہ:گوتھک طرز تعمیر
زمرہ:مملکت قبرص
زمرہ:سولہویں صدی کی مساجد
زمرہ:ایشیا میں گرجا گھر
زمرہ:مساجد میں تبدیل کی جانے والی مذہبی عمارات و ساخات
زمرہ:تیرہویں صدی کی معماری
جامع مسجد شیان

تصغیر|جامع مسجد شیان

**جامع مسجد شیان** چین کے صوبہ شانسی کے شہر شیان میں واقع ملک کی قدیم اور مشہور ترین مساجد میں سے ایک ہے۔

اسے پہلی بار تانگ خاندان کے ژوان زونگ (685ء تا 762ء) کے دور حکومت میں شاہراہ ریشم کے مشرقی کنارے پر قائم کیا گیا تھا۔ بعد ازاں یہ کئی مرتبہ (خصوصا منگ خاندان کے شاہ ہونگ وو کے دور حکومت میں) تعمیر نو کے مراحل سے گذری۔ یہ مسجد شیان کے مشہور ترین سیاحتی مقامات میں سے ایک ہے اور آچ بھی چین کے مسلمان اسے عبادت گاہ کے طور پر استعمال کرتے ہیں۔ مسجد کے عام روایتی طرز تعمیر کے برعکس جامع مسجد شیان مکمل طور پر چینی طرز تعمیر کا شاہکار ہے۔ تاہم اس میں قرآنی آیات کی خطاطی ضرور کی گئی ہے۔ جامع مسجد شیان کا کوئی گنبد یا مینار نہیں۔

## متعلقہ مضامین
* نیوجی مسجد
* عید گاہ مسجد، کاشغر
* مسجد ہوائشنگ

## نگار خانہ

File:1 great mosque xian 2011.JPG|
File:Chinese-style minaret of the Great Mosque.jpg|
File:WAH Xian.gif|
File:Xi'anGreatMosque.jpg|
File:Arabic Plaque, Great Mosque, Xian.jpg|


زمرہ:جامع مساجد
زمرہ:چین کی مساجد
زمرہ:چین میں اسلام
زمرہ:شیان کی عمارات و ساخات
زمرہ:شیان کے سیاحتی مقامات
زمرہ:منگ خاندان کی معماری
زمرہ:ویکی ڈیٹا سے مختلف مختصر وضاحت
زمرہ:چین میں آٹھویں صدی کی تاسیسات
زمرہ:آٹھویں صدی کی مساجد
زمرہ:چین کی یادگاریں
زمرہ:آٹھویں صدی کی معماری
زمرہ:قومی سطح پر محفوظ اہم تاریخی اور ثقافتی مقام
زمرہ:شانسی میں مذہب
عید گاہ مسجد، کاشغر

**عید گاہ مسجد**(اویغور: Héytgah Meschit, ) چین کے مسلم اکثریتی صوبہ سنکیانگ کے شہر کاشغر میں واقع ایک مسجد ہے۔ یہ چین کی سب سے بڑی مسجد ہے جہاں ہر جمعہ کو 10 ہزار افراد جمع ہوتے ہیں جبکہ اس میں 20 ہزار نمازیوں کی گنجائش ہے۔ 

موجودہ مسجد 1442ء میں تعمیر ہوئی تاہم اس مسجد کی قدیم تعمیرات 8 ویں صدی سے تعلق رکھتی ہیں۔ مسجد 16 ہزار 800 مربع میٹر پر محیط ہے۔

## مزید دیکھیے
* نیوجی مسجد
* جامع مسجد ژیان

## حوالہ جات

زمرہ:پندرہویں صدی کی مساجد
زمرہ:پندرہویں صدی کی معماری
زمرہ:چین کی مساجد
زمرہ:سنکیانگ کی مساجد
زمرہ:سنکیانگ کے سیاحتی مقامات
زمرہ:کاشغر
زمرہ:1442ء میں مکمل ہونے والی مذہبی عمارات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1440ء کی دہائی میں مکمل ہونے والی مساجد
زمرہ:بازنطینی طرز تعمیر
زمرہ:قومی سطح پر محفوظ اہم تاریخی اور ثقافتی مقام
نیوجیہ مسجد

**نیوجیہ مسجد** چین کے دار الحکومت بیجنگ کی سب سے قدیم مسجد ہے جو 996ء میں تعمیر ہوئی۔

یہ بیجنگ کے مسلم آبادی کے علاقے ژوان وو ضلع میں واقع ہے جہاں تقریبا دس ہزار مسلمان رہتے ہیں۔
یہ مسجد 6 ہزار مربع میٹر پر پھیلی ہوئی ہے۔ مسجد میں اسلامی اور چینی ثقافتوں کا ملاپ نظر آتا ہے۔ باہر سے یہ روایتی چینی طرز تعمیر سے متاثر نظر آتی ہے اور اندر اسلامی انداز جھلکتا ہے۔

996ء میں تعمیر کے بعد 1442ء میں منگ خاندان کی حکومت کے دوران میں اس مسجد کو دوبارہ تعمیر کیا گیا اور چنگ خاندان کی حکومت میں 1696ء میں اس میں توسیع کی گئی۔

1949ء میں عوامی جمہوریۂ چین کے قیام کے بعد مسجد تین مرتبہ 1955ء، 1979ء اور 1999ء میں تزئین و آرائش کے مراحل سے گذری۔

بیجنگ کی بلدیاتی حکومت اس علاقے میں ایک رہائشی منصوبے کی تعمیر شروع کر چکی ہے۔ نیوجی کے گرد 35.9 ہیکٹر پر پھیلے اس علاقے میں 7 ہزار 500 خاندان منتقل ہوں گے جن میں سے 58 فیصد مسلمان ہوں گے۔ اس منصوبے کے نتیجے میں نیوجی کا علاقہ مسلم انداز کے تجارتی علاقے میں تبدیل ہو جائے گا جس کا مرکز یقینی طور پر نیوجی مسجد ہوگی۔

## نگار خانہ

File:Niujie Mosque01.jpg|
File:Niujie Mosques03.jpg|
File:Niujie mosque main prayer hall.jpg|


## مزید دیکھیے
* عید گاہ مسجد، کاشغر
* جامع مسجد ژیان

## حوالہ جات

زمرہ:996ء کی تاسیسات
زمرہ:بیجنگ کے سیاحتی مقامات
زمرہ:بیجنگ میں اہم قومی تاریخی اور ثقافتی مقامات
زمرہ:بیجنگ میں مساجد
زمرہ:چین کی مساجد
زمرہ:چین میں اسلام
زمرہ:چین میں دسویں صدی کی تاسیسات
زمرہ:دسویں صدی کی مساجد
زمرہ:ضلع شیچینگ
سلطان عمر علی سیف الدین مسجد

تصغیر|سلطان عمر علی سیف الدین مسجد

**سلطان عمر علی سیف الدین مسجد** سلطنت برونائی کے دار الحکومت بندری سری بیگوان میں واقع شاہی مسجد ہے۔ یہ خطۂ ایشیا بحر الکاہل کی خوبصورت ترین مساجد اور ملک کے معروف سیاحتی مقامات میں سے ایک ہے۔ یہ مسجد برونائی کی پہچان سمجھی جاتی ہے۔

یہ مسجد برونائی کے 28 ویں سلطان سے موسوم ہے۔ اس کی تعمیر 1958ء میں مکمل ہوئی اور یہ جدید اسلامی طرز تعمیر کا شاندار نمونہ سمجھی جاتی ہے جس پر اسلامی اور اطالوی طرز تعمیر کی گہری چھاپ ہے۔ یہ مسجد دریائے برونائی کے کناروں پر واقع ایک مصنوعی تالاب پر تعمیر کی گئی۔ مسجد سنگ مرمر کے میناروں، سنہرے گنبدوں، صحنوں اور سر سبز باغات پر مشتمل ہے۔

مسجد کا مرکزی گنبد پر خالص سونے سے کام کیا گیا ہے۔ مسجد 52 میٹر بلندی پر واقع ہے اور بندر سری بیگوان شہر کے کسی بھی حصے سے با آسانی دیکھی جا سکتی ہے۔ میناروں میں جدید برقی سیڑھیاں نصب ہیں جو اوپر جانے کے کام آتی ہیں۔ مسجد کے میناروں سے شہر کا طائرانہ منظر قابل دید ہے۔

## بیرونی روابط
* مسجد کے بارے میں معلومات اور تصاویر
* http://www.tourismbrunei.com/overview/bandar.html

زمرہ:1958ء میں مکمل ہونے والی مذہبی عمارات
زمرہ:1958ء میں مکمل ہونے والی مساجد
زمرہ:برونائی کی مساجد
زمرہ:بیسویں صدی کی مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
پارتھینون

**پارتھینون** یونانی دیوی ایتھنا کا مندر ہے جسے موجودہ یونانی دار الحکومت ایتھنز کے مشہور زمانہ ایکروپولس میں 5 ویں صدی میں تعمیر کیا گیا۔ یہ قدیم یونان کی عمارات میں سب سے بہتر حالت میں ہے۔ اس میں موجود بت یونانی آرٹ کے عروج کی داستانیں بیان کرتے ہیں۔ سب سے زیادہ سیاحوں کو اپنی جانب کھینچنے والے یونانی آثار قدیمہ پارتھینون قدیم یونان اور ایتھنز کی جمہوریہ کی علامت اور دنیا کی عظیم ثقافتی یادگاروں میں سے ایک ہے۔ یونانی وزارت ثقافت اس کی بحالی اور تعمیر نو کے لیے منصوبے پر کام کر رہی ہے۔

قدیم پارتھینون 480 قبل مسیح میں فارسیوں کے حملے میں تباہ ہو گیا تھا جس کے بعد موجودہ پارتھینون کو اس قدیم مندر کی جگہ تعمیر کیا گیا۔ تمام قدیم یونانی مندروں کی طرح پارتھینون بھی خزانے کے طور پر استعمال ہوتا تھا۔ چھٹی صدی عیسوی میں پارتھینون مسیحی گرجے میں تبدیل کر دیا گیا۔ 1460ء کے اوائل میں عثمانیوں کے ہاتھوں ایتھنز اور یونان کی فتح کے بعد اسے مسجد میں تبدیل کر دیا گیا۔ 28 ستمبر 1687ء کو عثمانیوں کے اسلحہ خانے میں دھماکے سے پارتھینون کو شدید نقصان پہنچا۔ 1806ء میں تھامس بروس عثمانیوں کی اجازت سے بچنے والے مجسموں کو اپنے ساتھ لے گیا۔ یہ مجسمے 1816ء میں برٹش میوزیم، لندن کو فروخت کر دیے گئے جہاں یہ آج بھی موجود ہیں۔ یونانی حکومت اس مجسموں کی یونان واپسی کا مطالبہ کرتی رہی ہے تاہم ابھی تک اسے کامیابی حاصل نہیں ہوئی۔

عثمانیوں کے دور میں اس عمارت میں ایک مینار بھی شامل کیا گیا تھا اور 17 ویں صدی کے یورپی سیاحوں نے بھی اپنی کتابوں میں ذکر کیا ہے کہ عثمانیوں نے اپنی روایات کو برقرار رکھتے ہوئے پارتھینون سمیت کسی بھی آثار قدیمہ کو نقصان نہیں پہنچایا اور یہ بالکل بہترین حالت میں ہیں۔

تصغیر|امریکا میں قائم پارتھینون کی نقل

1975ء میں یونانی حکومت نے یورپی یونین کے مالی و تکنیکی تعاون سے پارتھینون اور ایکروپولس کی دیگر عمارات کی بحالی کے منصوبے کا آغاز کیا۔

اس وقت ایتھنز کے آثار قدیمہ کو سب سے زیادہ خطرہ 1960ء کی دہائی سے اب تک پھیلنے ہوئے شہر کی آلودگی سے ہے۔ اس کا سنگ مرمر تیزابی بارش اور گاڑیوں کی آلودگی سے شدید متاثر ہو رہا ہے۔

ریاستہائے متحدہ امریکا کی ریاست ٹینیسی کے شہر نیشویل میں اصل پارتھینون کی طرح کی ایک عمارت بنائی گئی ہے۔ یہ عمارت 1897ء میں تعمیر ہوئی۔

## بیرونی روبط

ایتھنز کا ایکروپولس-پارتھینون باضابطہ سائٹ

منصوبۂ بحالئ ایکروپولس یونانی حکومت کی ویب گاہ

یونیسکو عالمی ورثہ-ایکروپولس، ایتھنز

ایکرو پولس کی گوگل سیارچی تصویر

پارتھینون کی تصاویر

## نگار خانہ

File:Athen Baustelle Akropolis 20020809-262.jpg|
File:ParthenonRecon06185.jpg|
File:ParthenonRepairDetail06163.JPG|
File:Parthenon in the rain.jpg|



زمرہ:438 ق م
زمرہ:آثار قدیمہ
زمرہ:سابقہ مساجد
زمرہ:عالمی ثقافتی ورثہ
زمرہ:یورپ میں مقامات عالمی ثقافتی ورثہ
زمرہ:یونان
زمرہ:یونان میں کھنڈر
زمرہ:یونان میں مقامات عالمی ثقافتی ورثہ
زمرہ:تباہ شدہ معبد
زمرہ:یونان میں سابقہ مساجد
زمرہ:مساجد میں تبدیل کی جانے والی مذہبی عمارات و ساخات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایتھنز میں اہم مقامات
زمرہ:قدیم ایتھنز میں مندر
زمرہ:پانچویں صدی ق م کی مذہبی عمارات و ساخات
زمرہ:غیر مسیحی مذہبی عمارتیں اور ڈھانچے گرجا گھروں میں تبدیل
زمرہ:رومی سلطنت کے اواخر میں پاگانیوں کی ایذا رسانی
زمرہ:ایتھینا کے مندر
زمرہ:آثار قدیمہ یونان
زمرہ:پانچویں صدی قبل مسیح کی معماری
زمرہ:مساجد میں تبدیل ہونے والے گرجا گھر
زمرہ:یورپ میں آثار قدیمہ
زمرہ:قدیم یونان
زمرہ:ثقافت
برصیت

برصیت (Albinism) ایسی کیفیت کا نام ہے جس میں جلد، آنکھ اور بالوں میں رنگدار مادے میلانن کی کمی پائی جاتی ہے۔ اس کو ایک وراثی مرض میں شمار کیا جاتا ہے جو وراثتی طور پر والدین کی جانب سے منتقل ہوتا ہے۔ بنیادی طور پر اس میں کم میلانیت (hypomelanism) بھی کہتے ہیں جو بذات خود ایک کم رنگیزہ پیدائشی اضطراب (hypopigmentary congenital disorder) ہے۔

عام طور پر اس خصوصیت کا جو نام معروف ہے وہ ہے 'سورج مُکھی' جس کا مفہوم ہے سورج کی طرح روشن / سفید چہرے والا، ویسے عام فہم میں ایسے لوگوں کو بھورا، چٹا بھی کہا جاتا ہے مگر سورج مکھی زیادہ مشہور ہے۔ قدرت کی طرف سے خصوصیت کا اظہار صرف انسانوں ہی پر نہیں ہوتا بلکہ بعض دیگر انواع حیات بھی اس سے متاثر ہوتے ہیں ۔


تصویر:Dama dama 006.jpg| سورج مُکھی ہرن
تصویر:Pavo cristatus albino001xx.jpg|سورج مُکھی مور
تصویر:Albino alligator.jpg|سورج مُکھی مگر مچھ
تصویر:Canguru Albino.jpg|سورج مُکھی کینگرو
تصویر:Whitesquirrel.jpg|سورج مُکھی گلہری
تصویر:Snowdrop.penguin.600pix.jpg|سورج مُکھی پینگوئن



اور کبھی پودے بھی اس خاصیت میں رنگے ہوئے نظر آتے ہیں ۔

تصویر:Albino redwood.jpg| سورج مُکھی ریڈ ووڈ
تصویر:Campanula polymorpha a5.jpg|سورج مُکھی یا مہق شدہ پھول
تصویر:Q-robur-new-cultivar.JPG|ایک پودے میں موجود مہق شدہ یا سورج مُکھی شاخ


برصیت
زمرہ:بیماریاں
زمرہ:پیدائشی اضطراب
زمرہ:سورج مُکھی
زمرہ:عجائبات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جلدی کیفیات
زمرہ:انسانی جلد کا رنگ
عید گاہ مسجد

* عید گاہ مسجد، کاشغر: سنکیانگ کے شہر کاشغر میں واقع چین کی سب سے بڑی مسجد
* عید گاہ مسجد، کابل: افغان دار الحکومت کابل کی سب سے بڑی مسجد
انسان میں مینڈلی وراثت

انسان میں میندلی وراثت آن لائن (Online Mendelian Inheritance in Men) جیسا کہ نام سے ظاہر ہے کہ انسان میں ہونے والی مینڈلی وراثت کی ایک فہرست ہے جسے Victor A. McKusick اور ساتھیوں نے جامعہ جونز ہوپکنز میں بنام انسان میں مینڈلی وراثت (Mendelian Inheritance in Man) تیا کیا تھا اور اسے آن لائن (online) پیش کرنے کا کام قومی مرکز برائے معلومات حیاتی طرزیات (National Center for Biotechnology Information) نے انجام دیا ہے۔ اسے او ایم آئی ایم کے اختصار سے ظاہر کیا جاتا ہے اور اس اردو دائرہ المعارف پر چند مقامات پر جگہ کی کمیابی کے باعث اسے صرف اوایـم بھی لکھا گیا ہے، ایسے تمام مقامات کے ربط اسی صفحے کی جانب لے آتے ہیں۔

## بیرونی روابط
* او ایم آئی ایم کا موقع آن لائن

زمرہ:جماعت بندی
زمرہ:معلوماتیۂ حیاتیات
زمرہ:طب
زمرہ:طبی مواقع
زمرہ:تشخیصی رموز
زمرہ:ڈیٹابیس
زمرہ:جانز ہاپکنز یونیورسٹی
زمرہ:انسان
زمرہ:آن لائن ڈیٹا بیس
زمرہ:طب سریری
مسجد طوبیٰ

تصغیر|طوبی مسجد، کراچی

**طوبی مسجد** پاکستان کے شہر کراچی میں واقع ایک خوبصورت مسجد ہے، جو مقامی سطح پر **گول مسجد** کے نام سے بھی جانی جاتی ہے۔ مسجد طوبی 1969ء میں کراچی کی ڈیفنس ہاؤسنگ اتھارٹی میں کورنگی روڈ کے قریب تعمیر کی گئی ہے۔ مسجد طوبی غالبا اتنے بڑے گنبد کی حامل دنیا کی سب سے بڑی مسجد ہے۔ یہ کراچی کے اہم سیاحتی مقامات میں سے ایک ہے۔ لوگ دور و نزدیک سے اس دیدہ زیب مسجد کو دیکھنے کے لیے آتے ہیں۔

## طرز تعمیر
مسجد طوبی کو خالص سفید سنگ مرمر سے تعمیر کیا گیا ہے۔ اس کے گنبد کا قطر 72 میٹر (236 فٹ) ہے اور یہ بغیر کسی ستون کے صرف بیرونی دیواروں پر کھڑا ہے۔ مسجد طوبی کا واحد مینار 70 میٹر بلند ہے۔

## گنجائش
عبادت گاہ کے مرکزی وسیع و عریض کمرے میں 5 ہزار نمازیوں کی گنجائش ہے۔

زمرہ:بیسویں صدی کی مساجد
زمرہ:پاکستان کی مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:کراچی کی عمارات و ساخات
زمرہ:کراچی کی مساجد
زمرہ:گنبد والی مذہبی عمارات و ساخات
زمرہ:گنبدوں والی مسجد کی عمارتیں
زمرہ:1969ء میں مکمل ہونے والی مذہبی عمارات
زمرہ:1969ء میں مکمل ہونے والی مذہبی عمارتیں

زمرہ:1969ء میں مکمل ہونے والی مساجد
سلعہ عضلی

**ہمعضلومہ**، ہموار عضلات (smooth muscles) میں پیدا ہونے والے سرطان کو کہا جاتا ہے جو عام طور پر ایک حمید ورم (benign tumor) ہوتا ہے۔ اسے انگریزی میں Leiomyoma کہتے ہیں۔ اگر leiomyoma کا عبارتی (یا آسان) اردو میں ترجمہ کرنے کی کوشش کی جائے تو اس کو  ہموار عضلات کا سرطان  کہـ سکتے ہیں کیونکہ اس کا یہ انگریزی نام اصل میں تین اختصاری الفاظ ( Leio + myo + oma ) کا مرکب ہے۔ leio کا مطلب ہموار کا ہوتا ہے، myo عضلہ یا عضلات کو کہتے ہیں اور oma کا سابقہ ورم (tumor) یا بالفاظ دیگر سرطان کے لیے استعمال کیا جاتا ہے۔ اور اسی طرح اس کا اردو نام بھی تین اختصاری الفاظ کا مرکب ہے (ہم + عضل + ومہ) ؛ یہاں ہمـ ہموار کے لیے، عضل عضلہ کے لیے اور ومہ ورم کے لیے آتا ہے۔ ان اصطلاحاتی متبادلات کی فہرست سامنے دیے گئے خانۂ معلومات کی اصطلاحات میں دیکھیے۔

## مزید دیکھیے
* سیالہ وعائیومہ (Lymphangioma)
* سیالہ وعائی ہمعضلومہ (Lymphangioleiomyomatosis)

زمرہ:اقسام سرطان
زمرہ:تشریحی امراضیات
زمرہ:ورم حلیم
زمرہ:نسوانیات
زمرہ:طبی اصطلاحات
زمرہ:جلدی کیفیات
ضلع ننکانہ صاحب

**ننکانہ صاحب** پاکستان کے صوبہ پنجاب کا ایک ضلع ہے مرکزی شہر ننکانہ صاحب ضلع کا ضلعی ہیڈ کوآرٹر بھی ہے۔ ضلع ننکانہ صاحب میں کل چار تحصیلیں شامل ہیں جو ننکانہ صاحب، صفدرآباد، سانگلہ ہل اور شاہ کوٹ ہیں۔ 1998ء کے میں کی آبادی کا تخمینہ تھا۔ ضلع ننکانہ صاحب میں عمومی طور پر پنجابی، اردو وغیرہ بولی جاتی ہیں۔ اس کا رقبہ مربع کلومیٹر ہے۔ سطح سمندر سے اوسط بلندی 187 میٹر (613.52 فٹ) ہے۔

## تحصیلیں
* ننکانہ صاحب
* سانگلہ ہل
* شاہ کوٹ
* صفدر آباد(01-12-2008 کو دوبارہ ضلع شیخوپورہ شامل ھوگئ تھی۔)

## مزید پڑھیے
* ننکانہ صاحب (تحصیل)
* پنجاب
* پاکستان
* آسیہ بی بی
## حوالہ جات




زمرہ:پاکستان میں 2005ء کی تاسیسات
زمرہ:پاکستان میں سکھ مت
زمرہ:پنجاب، پاکستان کے اضلاع
زمرہ:سکھ مقامات
زمرہ:گرو نانک
زمرہ:گرو نانک کے لیے یادگاریں
زمرہ:ویکی ڈیٹا سے مختلف مختصر وضاحت
ننکانہ صاحب

**ننکانہ صاحب** پاکستان کے صوبہ پنجاب کا ایک شہر ہے جو ضلع ننکانہ صاحب کا ضلعی ہیڈ کوآرٹر بھی ہے۔ ضلع ننکانہ صاحب میں کل چار تحصیلیں شامل ہیں جو ننکانہ صاحب، صفدرآباد، سانگلہ ہل اور شاہ کوٹ ہیں۔

شہر رائے پور (Raipur) اور رائے بھوئی دی تلونڈی (Rai-Bhoi-di-Talwandi) کے نام سے بھی جانا جاتا ہے۔ شہر کی آبادی لگ بھگ ساٹھ ہزار افراد پر مشتمل ہے اور شہر کا فاصلہ صوبائی دار الحکومت لاہور سے 75 کلومیٹر مغرب میں ہے۔ شہر کو سکھ مذہب کا سب سے مقدس مقام قرار دیا جاتا ہے اور سکھ مذہب کے بانی بابا گرو نانک دیو کی جائے پیدائش ہے۔

## ضلع ننکانہ صاحب کی دیگر تحصیلیں
* تحصیل سانگلہ ہل
* تحصیل شاہکوٹ

## مزید دیکھیے
* ضلع ننکانہ صاحب
* مہندر پال سنگھ

## حوالہ جات

## بیرونی روابط
* گوردوارہ جنم استھان – ننکانہ صاحب، حصہ اول



زمرہ:پاکستان میں سکھ مت
ننکانہ صاحب
زمرہ:سکھ مقامات
زمرہ:ضلع ننکانہ صاحب
زمرہ:ضلع ننکانہ صاحب کی یونین کونسلیں
زمرہ:ضلع ننکانہ صاحب کے آباد مقامات
زمرہ:گرو نانک
زمرہ:گرو نانک کے لیے یادگاریں
زمرہ:پنجاب (پاکستان) کے آباد مقامات
زمرہ:پنجاب (پاکستان) کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:پاکستان
سیالہ وعائیومہ

**سیالہ وعائیومہ**، اس میں سیالائی رگوں (lymph vessels) میں نمودار ہونے والا ایک سرطان ہوتا ہے جو سرطان کی قسم حمید ورم (benign tumor) میں شمار کیا جاتا ہے۔ انگریزی میں اسے Lymphangioma کہا جاتا ہے۔ آسان عبارتی انداز میں اس کو  سیالہ کی نالیوں میں پیدا ہونے والا سرطان  کہـ سکتے ہیں۔ انگریزی اور اردو دونوں میں اس کا نام تین اختصاری الفاظ کا مرکب ہے؛ انگریزی میں یہ الفاظ  Lymph + angio + oma  ہیں جبکہ اردو میں یہ تین الفاظ سیالہ + وعائی + ومہ ہیں جنکو ملا کر لکھنے سے سیالہ وعائیومہ بنا ہے۔ اردو الفاظ میں سیالہ Lymph، وعائی angio اور ومہ oma کے متبادل کے طور پر آتا ہے۔ مزید متبادلات خانۂ معلومات کی اصطلاحات میں درج کیے گئے ہیں۔

## مزید دیکھیے
* ہمعضلومہ (Leiomyoma)
* سیالہ وعائی ہمعضلومہ (Lymphangioleiomyomatosis)

زمرہ:اقسام سرطان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اولیا چلبی

**اولیاء چلبی** (پیدائش:25 مارچ 1611ء – انتقال:1682ء) مشہور سیاح تھے جنھوں نے عثمانی سلطنت کے تمام حصوں اور اس کی پڑوسی ریاستوں میں 40 سال تک سیاحت کی۔

1611ء میں استنبول میں پیدا ہونے والے اولیاء عثمانی دربار سے وابستہ ایک جوہری کے صاحبزادے تھے۔ انھوں نے اعلی تعلیم حاصل کی۔ ابتدا میں استنبول میں گھومے پھرے اور اہم عمارات، بازاروں، ملبوسات اور ثقافت کے بارے میں لکھنے کے بعد انھوں نے 1640ء میں شہر کے باہر کا پہلا سفر کیا۔ ان کے سفر کی روداد 10 جلدوں پر مشتمل ہے جو **[[سیاحت نامہ]]** کہلاتی ہے۔ ان کی اس تصنیف کو 17 ویں صدی کی عثمانی سلطنت کے ثقافتی پہلو اور طرز زندگی سمجھنے کے لیے انتہائی کارآمد سمجھا جاتا ہے۔ اس کتاب کی پہلی جلد استنبول جبکہ آخری جلد قاہرہ کے بارے میں ہے۔

ان کی اس تصنیف کا مکمل انگریزی ترجمہ آج تک نہيں ہوا تاہم 1834ء میں آسٹریا کے ایک مستشرق جوزف وان ہیمر نے ان کی ابتدائی دو جلدوں کا انگریزی ترجمہ کیا جو استنبول اور اناطولیہ کے بارے میں ہیں۔ یہ مکمل طور پر ناقص ترجمہ تھا اس لیے اس لیے زیادہ مقبول نہ ہو سکا تاہم چند جامعات کے کتب خانوں میں اب بھی مل سکتا ہے جس میں مصنف کا نام "اولیاء آفندی" دکھایا گیا ہے۔

اس سفر نامے کا کارآمد تعارف امریکہ کی جامعہ شکاگو کے ایک پروفیسر رابرٹ ڈینکوف نے 2003ء میں کیا جس کا نام **اولیاء چلبی کی دنیا: ایک ذہین عثمانی** ہے۔

اولیاء چلبی کا انتقال 1682ء میں ہوا تاہم اس بارے میں علم نہیں کہ ان کا انتقال استنبول میں ہوا یا قاہرہ میں۔

زمرہ:ابخازی نژاد عثمانی شخصیات
زمرہ:ارض مقدسہ کے مسافر
زمرہ:استنبول کی شخصیات
زمرہ:ایشیا کے مہم جو
زمرہ:ترک سفر نامہ نگار
زمرہ:سترہویں صدی کی عثمانی شخصیات
زمرہ:سلطنت عثمانیہ
زمرہ:سیاح
زمرہ:شخصیات سلطنت عثمانیہ
زمرہ:قسطنطنیہ کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1611ء کی پیدائشیں
زمرہ:1682ء کی وفیات

زمرہ:سلطنت عثمانیہ کے ترک
زمرہ:عثمانی سائنسدان
زمرہ:1616ء کی پیدائشیں
زمرہ:استنبول میں پیدا ہونے والی شخصیات
زمرہ:1684ء کی وفیات
زمرہ:قسطنطنیہ میں پیدا ہونے والی شخصیات
زمرہ:عثمانی مصنفین
زمرہ:ترک مصنفین
زمرہ:سولہویں صدی کی عثمانی شخصیات
زمرہ:عثمانی مورخین
زمرہ:سترہویں صدی کا ادب
زمرہ:ترکی-زبان کا ادب
زمرہ:سفر نامہ نگاری
زمرہ:سترہویں صدی کے مصنفین
زمرہ:جغرافیہ دان
بین الاقوامی جماعت بندی امراض برائے علم الاورام

**بین الاقوامی جماعت بندی امراض برائے علم الاورام**، اصل میں بین الاقوامی جماعت بندی امراض کا ایک توسیعی ساحہ (domain) ہے جو سرطان سے متعلق قواعد بیانات (database) رکھتا ہے۔ اسے انگریزی میں International Classification of Diseases for Oncology کہا جاتا ہے اور اس کا اختصار ICD-O کیا جاتا ہے جبکہ اردو میں اس کا اختصار اکڈ-اورام اختیار کیا جا رہا ہے۔

## بیرونی روابط
* عالمی ادارۂ صحت کے تحت اکڈ-اورام (ICD-O) کا موقع آن لائن

زمرہ:جماعت بندی
زمرہ:درجہ بندی کے نظام
زمرہ:درجہ بندی نظام
زمرہ:سلعیات
زمرہ:طب
زمرہ:ویکی ڈیٹا سے مطابقت رکھنے والی مختصر تفصیل
رطبومہ

**رطبومہ** جیسا کہ نام سے ظاہر ہے کہ ایک ایسا ورم tumor (یعنی ومہ) ہوتا ہے جس میں کسی لحاظ سے رطوبت یعنی نمی یا moist ہونے کا تصور پایا جاتا ہو یا یوں کہ لیں کہ اس میں رطوبت بھری ہوئی محسوس ہوتی ہو اور اسی رطوبت کی نسبت سے اس کو رطبومہ کہا جاتا ہے۔ انگریزی میں اسے Hygroma کہتے ہیں اور یہاں بھی اس کا اس کا مفہوم یہی ہے کیونکہ Hygro کا لاحقہ رطوبت یا رطب کے لیے لگا یا جاتا ہے اور oma کا سابقہ ورم یا tumor یا سرطان سے نسبت کو ظاہر کرتا ہے۔ اب اس تعارف کے بعد اگر اس نام کو آسان اردو میں بیان کرنے کی کوشش کی جائے تو اسے  رطوبت والا سرطان  کہا جا سکتا ہے۔

## مزید دیکھیے
* سیالہ وعائیومہ (Lymphangioma)
* ہمعضلومہ (Leiomyoma)

زمرہ:اقسام سرطان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
کوتاہیہ

مغربی ترکی کا ایک شہر جس کی آبادی 2004ء کے اندازوں کے مطابق ایک لاکھ 70 ہزار باشندوں پر مشتمل ہے۔ کوتاہیہ دریائے بورسک کے کنارے سطح سمندر سے 930 میٹر بلندی پر واقع ہے۔ یہ صوبہ کوتاہیہ کا صدر مقام ہے۔

کوتاہیہ زمانۂ قدیم سے صنعتی علاقے کے طور پر معروف رہا ہے خاص طور پر ظروف سازی اور سفال گری کی صنعت کے حوالے سے اسے قدیم دور سے ہی ممتاز مقام حاصل رہا۔ جدید صنعتوں میں شکر سازی اور دباغت اور زرعی صنعت میں اناج، پھل اور شکر قندی شامل ہیں۔

کوتاہیہ ریل اور سڑکوں کے ذریعے مغرب میں 250 کلومیٹر دور بالکیسر، جنوب مغرب میں 450 کلومیٹر دور قونیہ، شمال مشرق میں 70 کلومیٹر دور اسکی شہر اور مشرق میں 300 کلومیٹر دور انقرہ سے ملا ہوا ہے۔

کوتاہیہ کے قدیم علاقوں میں روایتی عثمانی طرز کے مکانات بکثرت ملتے ہیں۔ شہر میں آثار قدیمہ بھی ملتے ہیں جن میں ایک بازنطینی دور کا قلعہ اور گرجا بھی شامل ہیں۔

1071ء میں سلجوقیوں سے اس شہر کو فتح کیا اور اگلے چند سالوں تک اس پر مسلمانوں کی حکومت رہی لیکن صلیبی جنگوں کے زمانے میں 1095ء میں یہ مسیحیوں کے قبضے میں چلا گیا۔ سلجوقیوں نے دوسری مرتبہ اسے 1182ء میں فتح کیا۔ 1402ء میں جنگ انقرہ کے بعد امیر تیمور نے اس شہر کی اینٹ سے اینٹ بجا دی۔ 1482ء میں یہ عثمانی سلطنت کا حصہ بنا جس کے دوران اس نے دن دوگنی اور رات چوگنی ترقی کی لیکن 19 ویں صدی میں صرف 70 کلو میٹر دور اس کی شہر کے تیزی سے پھیلنے کے بعد کوتاہیہ کی ترقی گہنا گئی اور یہ علاقائی و اقتصادی اہمیت کھو بیٹھا۔

1831ء عثمانی سلطنت کے والئ مصر محمد علی پاشا کی بغاوت کے بعد اس کا بیٹا ابراہیم پاشا شہر پر شہر فتح کرتے ہوئے کوتاہیہ تک پہنچ گیا تھا لیکن عالمی قوتوں کی مداخلت کے باعث محمد علی کو سمجھوتہ کرنا پڑا۔

ترکی کے معروف سیاح اور مصنف اولیاء چلبی کا تعلق اسی شہر سے تھا۔

زمرہ:ترکیہ کے شہر
زمرہ:اضلاع کوتاہیا صوبہ
زمرہ:سابقہ ممالک کے دار الحکومت
زمرہ:صوبہ کوتاہیا
زمرہ:ایجیئن علاقہ
زمرہ:کوتاہیا صوبہ کے آباد مقامات
جزائر دؤدیکانیز

تصغیر|جزائر دؤدیکانیز کا نقشہ

**دؤدیکانیز**  (معنی: 12، ) بحیرۂ ایجیئن میں 12 بڑے اور 150 چھوٹے جزائر پر مشتمل خطہ ہے جو یونان کا حصہ ہے۔ یہ جزائر ترکی کے جنوب مغربی ساحلوں کے ساتھ واقع ہیں۔ یہ شاندار تاریخ کے حامل ہیں حتی کہ چھوٹے اور غیر آباد جزائر پر بھی بازنطینی دور کے گرجے اور قرون وسطی کے قلعے پائے جاتے ہیں۔

یونان کے زیر انتظام یہ خطہ کل 163 جزائر پر مشتمل ہے جس میں سے 26 غیر آباد ہیں۔ 12 بڑے جزائر ہیں جن کے نام پر یہ ڈوڈکینیز کہلاتے ہیں۔ ان میں تاریخی طور پر سب سے زیادہ اہمیت کا حامل اور بڑا جزیرہ رہوڈس کا ہے۔

شہر رہوڈز 408 قبل مسیح میں بسایا گیا اور یہ جزیرہ 332 قبل مسیح میں سکندر اعظم کی سلطنت کا حصہ بنا۔

305 قبل مسیح میں دمترس کے ناکام محاصرے کے بعد مال غنیمت سے سورج دیوتا ہیلیوس کا ایک عظیم مجسمہ نصب کیا گیا جو رہوڈس کے مجسمے کے نام سے جانا جاتا ہے۔

تیسری صدی عیسوی میں رہوڈس اپنے عروج پر پہنچ گیا اور یونان کا سب سے تہذیب یافتہ اور خوبصورت شہر بن گیا۔

395ء میں رومی سلطنت کی تقسیم کے ساتھ ہی رہوڈس کے طویل بازنطینی دور کا آغاز ہوا۔

672ء میں اموی خلیفہ معاویہ اول کی افواج نے رہوڈس پر قبضہ کر لیا اور پہلی صلیبی جنگ تک یہ مسلمانوں کے زیر اقتدار رہا جب بازنطینی حکمران نے اسے واپس حاصل کر لیا۔ 1309ء میں نائٹس ہاسپٹلرز نے جزیرے سے بازنطینیوں کا خاتمہ کر دیا اور شہر کو یورپی طرز پر تعمیر کیا گیا۔

تصغیر|استادِ اعظم کا محل، صلیبی جانبازوں کے دور کی ایک عظیم یادگار

نائٹس کی تعمیر کردہ مضبوط دیواریں 1444ء میں سلطان مصر اور 1480ء میں سلطان محمد فاتح کے حملوں کو روکتی رہیں اور بالآخر دسمبر 1522ء کو عثمانی سلطان سلیمان اعظم کی عظیم فوج کے سامنے ہمت ہار بیٹھیں۔ اس کے بعد یہ جزیرہ 4 صدیوں تک سلطنت عثمانیہ کا حصہ رہا۔

لیبیا پر اٹلی اور ترکی کے درمیان ہونے والی جنگوں کے دوران 1912ء میں ان جزائر نے سلطنت عثمانیہ سے آزادی کا اعلان کر دیا اور **وفاق ہائے جزائر ڈوڈکینیز** تشکیل دی۔ جس کے بعد اٹلی نے تمام جزائر پر قبضہ کر لیا۔

جنگ عظیم اول کے بعد 29 جولائی 1919ء کو ہونے والے معاہدۂ ٹیٹونی وینیزیلوس کے تحت تمام چھوٹے جزائر یونان کو دے دیے گئے جبکہ رہوڈس اٹلی کی تحویل میں رہا۔ اٹلی اس کے بدلے جنوب مغربی اناطولیہ لینا چاہتا تھا لیکن ترک جنگ آزادی میں یونان کی شکست نے اس کے منصوبوں پر پانی پھیر دیا۔ معاہدۂ لوزان کے تحت یہ جزائر باقاعدہ اٹلی کے حوالے کر دیے گئے۔

دوسری جنگ عظیم کے بعد یہ جزائر برطانیہ کی تحویل میں آ گئے۔ بالآخر ترکی کے اعتراضات کے باوجود 1947ء میں اٹلی کے ساتھ امن معاہدے کے تحت ان جزائر کو یونان میں شامل کر دیا گیا۔

آج کل یہ جزائر سیاحوں کی جنت کہلاتے ہیں خصوصا رہوڈس کا قدیم شہر قابل دید ہے۔

## متعلقہ مضامین
رہوڈس

زمرہ:جزائر
زمرہ:دودیکانیز
زمرہ:سابقہ اطالوی مستعمرات
زمرہ:یونان
زمرہ:یونان کے پریفیکچر
زمرہ:یونان کے جزائر
زمرہ:یونان کے مجمع الجزائر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
سیالہ وعائی ہمعضلومہ

یہ اصل میں ایک قسم کا سرطان ہے جو سیالہ (lymph) کی نالیوں (وعاء) میں متعدد ہموار عضلات کی سرطانی پیدائش کی وجہ سے نمودار ہوتا ہے، اس کا ظہور عام طور پر نچلی تنفسی نالیوں، جانبہ (pleura)، مَنصف (mediastinum) اور خلف صفاق (retroperitoneum) کے مقامات پر دیکھنے میں آتا ہے۔

سیالہ وعائی ہمعضلومہ کو انگریزی میں Lymphangioleiomyomatosis کہا جاتا ہے۔ اس مضمون کی ابتدا میں اس نام کی وضاحت سے اس کی طوالت کا سبب تو واضح ہو جائے گا لیکن پس منظر سے واقفیت کے لیے اگر دو خاصی حد تک متعلقہ مضامین، بنام سیالہ وعائیومہ اور ہمعضلومہ کا مطالعہ کر لیا جائے تو اس موجودہ مضمون کی وجہ تسمیہ سمجھنے میں سہولت ہو سکتی ہے۔

lymph-angio  تو لمف یا سیالہ کی نالیوں کو کہتے ہیں اور  leio-myo-matosis  ہموار عضلات کے متعدد ورموں (tumors) کے بن جانے کو کہا جاتا ہے، یعنی سادہ الفاظ میں یوں کہ سکتے ہیں کہ  سیالہ کی نالیوں میں ہموار عضلات کے متعدد ورم ۔ جبکہ سیالہ جسم میں پایا جانے والی ایک قسم کی رطوبت ہوتی ہے جسے انگریزی میں lymph کہتے ہیں۔

## مزید دیکھیے
* ہمعضلومہ (Leiomyoma)
* سیالہ وعائیومہ (Lymphangioma)

زمرہ:اقسام سرطان
زمرہ:پھیپھڑوں کے امراض
زمرہ:نایاب بیماریاں
مثالی و غیرمثالی

مثالی اور غیر مثالی کے الفاظ بکثرت استعمال ہوتے ہیں مگر بعض اوقات انکا مفہوم خاصہ مبہم ہو جاتا ہے جس کی وجہ یہ ہے کہ ان کو مختلف سیاق و سباق میں استعمال کیا جاتا ہے۔ یہ صفحہ خاص طور پر سائنسی مضامین میں مثالی (typical) اور غیر مثالی (atypical) کے مفہوم کو واضح کرنے کے لیے وجود میں آیا ہے۔
### مثالی
کوئی بھی ایسی شے، بات، صیغہ یا جسم (جاندار یا غیرجاندار) جو اس متعلقہ چیز کے ایک نمونے کے طور پر لیا جاسکے یا اس میں وہی خواص ہو جو معمول کے مطابق اس شے میں ہونے چاہیں تو اس کو مثالی کہا جاتا ہے۔ مثال کے طور پر اگر جگر کے خلیات کو خرد بین میں دیکھنے پر وہ ایسے ہی نظر آتے ہیں کہ جیسا کہ جگر کے خلیات کو ہونا چاہیے تو ان کو مثالی جگر کے خلیات کہا جائے گا۔
### غیر مثالی
کوئی بھی ایسی شے، بات، صیغہ یا جسم (جاندار یا غیر جاندار) جو اس متعلقہ چیز سے جس سے وہ بنا ہو (یا جس سے بنا ہوا یا نکلا ہوا اسے تسلیم کیا گیا ہو)، مختلف ہو تو اس کو غیر مثالی کہا جاتا ہے۔ مثال کے طور پر اگر دماغ کے خلیات کو خردبین سے دیکھنے پر وہ ایسے نظر نا آتے ہوں جیسا کہ معمول کے مطابق اور فطری طور پر دماغ کے خلیات کی ساخت ہوتی ہے تو پھر ان کو غیر مثالی دماغی خلیات کہا جائے گا۔

## حوالہ جات
الربع الخالی

**الربع الخالی** دنیا کے عظیم صحراؤں میں سے ایک ہے۔ یہ بنیادی طور پر سعودی عرب میں واقع ہے اور اس کا رقبہ 650,000 مربع کلومیٹر ہے یعنی بیلجیم، نیدرلینڈز اور فرانس کے مجموعی رقبے سے بھی زیادہ۔ اس کے کچھ حصے یمن، متحدہ عرب امارات اور عمان میں بھی ہیں۔ اس میں کوئی آبادی نہیں ہے۔ گرمیوں میں درجہ حرارت 55 ڈگری سینٹی گریڈ سے زیادہ ہو جاتا ہے اور ریت کے طوفان آتے ہیں جن کے بلندی مینار پاکستان سے بھی زیادہ ہوتی ہے۔ قدیم زمانے میں اس میں کئی شہر واقع تھے جو تباہ ہو چکے ہیں مثلاً ارم ذات العماد جو ایک ہزار ستونوں کا شہر مشہور تھا۔ اس کے آثار بیسویں صدی میں برآمد ہوئے ہیں۔ یہ علاقہ تیل کے وسیع ذخائر رکھتا ہے۔

## تصاویر

|الربع الخالی
| الربع الخالی
| الربع الخالی
|الربع الخالی
|الربع الخالی
|الربع الخالی
|الربع الخالی
| الربع الخالی
| الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
|الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی
| الربع الخالی
|الربع الخالی

## حوالہ جات

## بیرونی روابط

* Lost city under the Rub' Al-Khali, Saudi Life.
* Sights & Sounds: The Empty Quarter: A National Geographic virtual tour in the Empty Quarter.
* Rub' al-Khali Encyclopædia Britannica 
* Clear picture of some of the dunes in the Empty Quarter.

زمرہ:جزیرہ نما عرب
زمرہ:سعودی عرب
زمرہ:سعودی عرب کے صحرا
زمرہ:سلطنت عمان کے صحرا
زمرہ:صحرا
زمرہ:الشرقيہ علاقہ
زمرہ:متحدہ عرب امارات کے صحرا
زمرہ:نجد
زمرہ:يمن کے صحرا
زمرہ:ویکی ڈیٹا سے مختلف مختصر وضاحت
زمرہ:متحدہ عرب امارات کے تغیرات ارض
زمرہ:سعودی عرب کے تغیرات ارض
زمرہ:یمن کے تغیرات ارض
نفث الدم

نَفثُ الدم دراصل طب میں ایک علامت (Symptom) ہے جس میں منہ یا دھن سے خون کا اخراج ہوتا ہے۔ عام الفاظ میں اسے خون تھوکنا یا منہ سے خون آنا کہتے ہیں۔ طب و حکمت میں نفث، تھوکنے کو کہا جاتا ہے اور دم، خون کو کہتے ہیں، جبکہ انگریزی میں اسے hemoptysis کہا جاتا ہے۔ یہاں ایک بات کا واضح کردینا انتہائی ضروری ہے کہ نفث الدم اصل میں دھن سے خون آنے کو کہا جاتا ہے یعنی یہ hemoptysis کا متبادل ہے، یعنی اگر یہ خون TB کی وجہ سے بھی آتا ہو تو بھی اس کے لیے درست طبی لفظ نفث الدم ہی ہے نا کہ یہ کہ نفث الدم کو ہی TB کا متبادل لکھ دیا جائے۔ چند لغات اردو میں یہ غلطی دیکھی گئی ہے۔

زمرہ:تنفسی امراض
زمرہ:علامات (طب)
زمرہ:طب
زمرہ:ویکی ڈیٹا سے مختلف مختصر وضاحت
زمرہ:طبی اصطلاحات
قوم عاد

یہ مضمون قومِ **عاد** کے بارے میں ہے۔
عاد ایک قدیم عربی قوم ہے جس کا ذکر قرآن میں سورۃ ھود (آیات 50 تا 60) اور سورہ الفجر (آیات 6 تا 8) میں آتا ہے۔ اس قوم پر حضرت ھود علیہ السلام کو نبی بنا کر بھیجا گیا تھا۔ جب اس قوم نے شرک اور بت پرستی ترک نہ کی تو اللہ نے عذاب نازل کر کے اسے تباہ کر دیا۔ اس قوم کے تذکرے کو کہانی سمجھا جاتا تھا مگر اسی صدی میں اس کے مرکزی شہر ارم (عربی میں ** إرَم ذات العماد**  اور انگریزی میں Irem, Ubar, Wabar کے آثار برآمد ہوئے ہیں جو الربع الخالی کے اس حصے میں ہے جو آج کل عمان میں شامل ہے۔ 
عاد اصل میں حضرت نوح علیہ السلام کی چوتھی پشت سے تھے (عاد بن عوض بن ارم بن سام بن نوح) اور ان کے نام پر اس قوم کو پکارا جاتا ہے۔ قوم عاد کو مشہور روایات کے مطابق ایک عظیم آندھی سے تباہ کیا گیا تھا۔ قرآن کے مطابق یہ قوم دنیا اور آخرت دونوں میں اللہ کی رحمت سے دور اور محروم ہے۔ جدید تحقیق کے مطابق یہ قوم 3000 سال قبل مسیح سے لے کر پہلی صدی عیسوی تک موجود تھی۔ ان کو ہزار ستونوں والے شہر کی قوم بھی کہا جاتا ہے۔   
قرآن کی سورۃ الفجر میں آتا ہے۔

کیا آپ نے نہیں دیکھا کہ آپ کے رب نے (قومِ) عاد کے ساتھ کیسا (سلوک) کیا۔
جو (اہلِ) اِرم تھے (اور) بڑے بڑے ستونوں (کی طرح دراز قد اور اونچے محلات) والے تھے۔
جن کا مثل (دنیا کے ) ملکوں میں (کوئی بھی) پیدا نہیں کیا گیا۔ القرآن۔ سورۃ الفجر (آیات 6 تا 8)


## حوالہ جات

زمرہ:آثار قدیمہ
زمرہ:ایشیا کے سابقہ ممالک
زمرہ:عرب قبائل
زمرہ:قرآن
زمرہ:قرآن میں مذکور شخصیات
زمرہ:جنوبی عرب
زمرہ:ویکی ڈیٹا سے مختلف مختصر وضاحت
زمرہ:عربی علم الاساطیر
زمرہ:قرآنی لوگوں کے گروہ
زمرہ:قصص القرآن
زمرہ:جزیرہ نما عرب
زمرہ:سامی اقوام
زمرہ:مشرق وسطی
زمرہ:تاریخ عرب
زمرہ:تاریخ سعودی عرب
عاد بن عوض

عاد حضرت نوح علیہ السلام کی چوتھی پشت سے ایک شخصیت کا نام ہے۔ عاد بن عوض بن ارم بن سام بن نوح ہی کے نام سے قومِ عاد مشہور ہوئی جو اللہ کے عذاب سے ہمیشہ کے لیے تباہ ہو گئی۔ اس قوم کا تذکرہ قرآن میں آیا ہے۔

زمرہ:تاریخ عرب
زمرہ:قرآن
زمرہ:قرآن میں مذکور شخصیات
زمرہ:نوح
زمرہ:ویکی ڈیٹا سے مطابقت رکھنے والی مختصر تفصیل
ارم

ارم سے مراد مندرجہ ذیل ہو سکتے ہیں۔ ان کے لیے متعلقہ صفحات دیکھیے۔ 
* ارم (شخص) کے لیے دیکھیں ارم بن سام
* ارم (جنت) جسے شداد نے تعمیر کی تھی، دیکھیں ارم (شداد کی جنت)**
زمرہ:ضد ابہام صفحات

زمرہ:اختصارات
شدھ بہار

یہ کافی ٹھاٹھ کا وکر کھاڈو راگ ہے یعنی اس راگ میں آروہی امروہی کو چھ سروں پر مشتمل روپ میں پیش کیا گیا ہے۔

## تاریخ
راگ شدھ بہار حضرت امیر خسرو کی ایجاد ہے۔ روایت ہے کہ زمانہ سلف میں بڑے بڑے گائک جن میں میاں تان سین، بیجوباورا اور سوامی ہری داس شامل ہیں، اس کو گایا کرتے تو موسم چزاں دیکھتے ہی دیکھتے موسم بہار میں تبدیل ہو جاتا اور واقعہ یہ ہے کہ راگ بہار کے سروں کے امتزاج اور تکرار سے بھی موسم بہتر کی رنگینی اور اور دلکشی نمایاں ہوتی ہے۔

## تاثر
اس راگ کو موسم بہار کا راگ کہتے ہیں۔ اس راگ میں بندش کیے ہوئے خیال اور ااستھائیاں اور دھرپد وغیرہ بھی موسم بہار کا روح ہرور اور نظر نواز منظر پیش کرتے ہیں۔ اس راگ کو مختلف راگوں سے ملا کر گئی ایک بہاریہ انگ کے راگ بنائے گئے ہیں، جن میں بھیروں بہار، ہنڈول بہار، بسنت بہار، جوگ بہار وغیرہ مشہور ہیں۔

## آروہی آمروہی
اس راگ کی آروہی امروہی درج ذیل ہیں:

**آروہی**: سا - ما - پا - گا - ما - نی - دھا - نی - سا
**امروہی**: سا نی پا ما پا گا ما رے سا


## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ۔200

زمرہ:راگ موسیقی
بسنت (راگ)

راگ بسنت پوربی ٹھاٹھ کا کھاڈو سمپورن یعنی آروہی امروہی کے حساب سے چھ اور سات سروں پر مستمل راگ ہے۔ 

## راگ کی تشکیل
راگ بسنت کی آروہی میں پنچم استعمال نہیں ہوتی۔ یہ راگ پوریا دھناسری اور پرج سے ملتا جلتا ہے مگر شدھ مدہم یہ کومل مدہم کے استعمال سے ہی ان دونوں راگوں سے الگ تمیز کیا جا سکتا ہے کیونکہ کومل مدہم کا استعمال ہی بسنت کی پہچان اور اس کی ساخت کا امتیازی نشان ہے۔ اس کا مدہم وادی اور کھرج سموادی یا نکھاد مسوادی مانا جاتا ہے۔ 

## استعمال
راگ بسنت نہایت خوبصورت اور پر لطف راگ ہے۔ گائک اس کو بڑے پیار اور لگن سے گاتے ہیں۔ اس کا شمار شام کے مقبول ترین راگ اور راگنیوں میں ہوتا ہے۔ یہ سری راگ کو طرح تار ستان یعنی اترانگ کا راگ ہے اور زیادہ تر درت میں گایا جاتا ہے۔ 

## آروہی امروہی

**آروہی**: سا - نی - رے - گا - ما - دھا - نی - سا
**آمروہی**: سا - نی -دھا - پا - ما - گا -رے - سا


## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 186-187.

زمرہ:ہندوستانی راگ
زمرہ:ویکی ڈیٹا سے مطابقت رکھنے والی مختصر تفصیل
پوریا دھناسری

پوریا دھناسری، پوربی ٹھاٹھ کا راگ ہے۔

## راگ کی تشکیل
پوریا دھناسری سمپورن راگ ہے لیکن بعض گائک اس کو کھاڈو سمپورن راگ بھی مانتے ہیں کیونکہ وہ آروہی آمروہی دونوں میں پنچم کا استعمال کرتے ہیں، مگر مروج کھاڈو سمپورن ہی ہے۔ اس میں گھندھار وادی اور پنچم سموادی سر ہے۔ اس راگ کو پوربی سے فقط کومل مدھم کے استعمال نہ ہونے سے پہچانا جاتا ہے۔ 

## استعمال
پوریا دھناسری شام کے مشہور، مقبول اور پسندیدہ راگوں میں سے ہے۔ اس کو نا صرف زمانہ قدیم کے گائک نہایت محبت اور لگن سے گاتے تھے بلکہ یہ آج بھی اسی ذوق و شوق سے گایا جاتا ہے۔ اس راگ کو سری راگ، پرج اور جوربی سے بچا کہ گانا چاہیے۔

## آروہی امروہی

**آروہی**: سا - نی - رے - گا - ما -پا - دھا - نی - سا
**آمروہی**: سا - نی -دھا - پا - ما - گا -رے - سا


## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 187.

زمرہ:ہندوستانی راگ
پہاڑی (راگ)

راگ پہاڑی بلاول ٹھاٹھ کا اوڈو سمپورن راگ ہے۔

## تشکیل راگ
اس راگ میں کومل مدھم اور کومل نکھاد کے علاوہ باقی تمام سر تیور ہیں۔ دھیوت وادی اور مدھم سموادی سر ہے۔ بعض کھرج کو وادی اور مدھم یا پنچم کو سموادی بھی مانتے ہیں۔ 

## استعمال
اس راگ کو زیادہ تر نیم کلاسیکی موسیقی اور لوک موسیقی میں استعمال میں لایا گیا ہے اور لایا جاتا ہے۔ اس کو دوسرے کمبھیر اور وسیع و عریض راگوں کی طرح نہیں گایا جاتا بلکہ اس میں ٹھمریاں، غزلیں، گیت، ماہیے اور دھہے وغیرہ گائے جاتے ہیں۔ اس راگ کو نہایت ہلکے پھلکے انداز اور انگ میں گایا جاتا ہے۔ یہ اترانگ کا ناگ ہے۔ اس راگ کو گاتے وقت خوبصورتی کے لیے اس میں دوسرے راگوں یعنی کھماج، جھنجوٹی، تلنگ وغیرہ کا میل بھی کر لیا جاتا ہے۔

## آروہی امروہی

**آروہی**: سا - رے - گا - پا - دھا - سا
**آمروہی**: سا - نی -دھا - پا - ما - گا -رے - سا - دھا


## حوالہ جات

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 166-168.

زمرہ:راگ موسیقی
آساوری

**آساوری** راگ، آساوری ٹھاٹھ کا اوڈو سمپورن یعنی آروہی امروہی کو ترتیب سے پانچ اور سات سروں پر مشتمل راگ ہے۔ 

## تشکیل راگ
گو آساوری ٹھاٹھ میں رکھب شدھ ہے مگر آساوری راگ میں رکھب کومل استعمال کی جاتی ہے۔ تاکہ وہ جونپوری سے علاحدہ ہو سکے اور وادی سموادی کے فرق سے بھیرویں سے بھی الگ ہو جاتا ہو۔ اس کا مدھم وادی اور رکھب سموادی لیکن بعض گائک مدھم کو وادی اور دھیوت کو سموادی مانتے ہیں جو دونوں طرح درست ہے۔

## استعمال
آساوری صبج کے بعض دوسرے راگ اور راگنیوں کی طرح بے حد شیرین، خوبصورت اور دلکش راک ہے۔ یہ گئی ایک راگوں سے مرکب ہے جن میں گن کلی، کھپ پوڈی، بجونپوری اور بلہس خانی ٹوڈی شامل ہیں۔ اس راگ کو مذکورہ تمام راگ اور راگنیوں سے بچا کر گانا چاہیے۔ 

## آروہی آمروہی
آساوری کی آروہی آمروہی درج ذیل ہیں :

**آروہی** سا رے ما پا دھا سا
**آمروہی** سا نی دھا پا ما گا رے سا


## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 166۔ 

زمرہ:ہندوستانی راگ
اسکی شہر

**اس کی شہر** (ترکی:Eskişehir) شمال مغربی ترکی کا ایک شہر اور صوبہ اسکی شہر کا صدر مقام ہے۔ 2000ء کی مردم شماری کے مطابق اس کی آبادی 482،793 ہے۔ یہ دریائے بورسک کے کنارے سطح سمندر سے 790 میٹر کی بلندی پر واقع ہے۔ یہ انقرہ سے 250 کلومیٹر مغرب، استنبول سے 350 کلومیٹر جنوب مشرق اور کوتاہیہ سے 90 میل شمال مشرق میں واقع ہے۔

اس کی شہر ترکی زبان کا لفظ ہے جس کا مطلب **قدیم شہر** ہے۔ یہ شہر ایک ہزار قبل مسیح میں بسایا گیا۔ اس شہر کو اناطولیہ کے خوبصورت ترین شہروں میں سے ایک سمجھا جاتا ہے۔

آج یہ ترکی کے بڑے صنعتی مراکز میں سے ایک ہے۔ جن میں روایتی آٹا چکیوں اور اینٹوں کے بٹھوں کے علاوہ ریلوے ورکشاپ اور ترکی کی پہلی ہوا بازی کی صنعت بھی شامل ہیں۔ ترک فضائیہ کا صدر دفتر بھی یہیں واقع ہے جو سرد جنگ کے دوران نیٹو کا جنوبی بازو تھا۔

شہر کا بیشتر حصہ ترک جنگ آزادی کے بعد دوبارہ تعمیر کیا گیا۔

## نگار خانہ

File:Fiume Eskisehir.jpg|
File:Camsanatlarimuzesi.jpg|
File:Haller Gençlik Merkezi.JPG|
File:Eskişehir odunpazarı evleri.jpg|
File:Eskişehir-Aycan.jpg|
File:Cengiz Topel.JPG|


## حوالہ جات


زمرہ:ترکیہ کے شہر
زمرہ:ترکیہ کے قدیم یونانی مقامات
زمرہ:ترکیہ میں قدیم یونانی مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
انس الدم

**انس الدم** ایسے مرض (امراض) کو کہتے ہیں جس میں وراثی طور پر خون بہنے (bleeding) کو قابو میں رکھنے والے نظام میں نقص پایا جاتا ہو۔ اس کو انگریزی میں hemophilia کہا جاتا ہے اور یہ لفظ hemo بمعنی خون یا دم اور philia بمعنی رغبت، رجحان یا انس سے ملا کر بنایا گیا ایک مرکب لفظ ہے۔

ہیموفیلیا کا مرض صرف مردوں میں پایا جاتا ہے اور عورتوں کو نہیں ہوتا۔ ہیموفیلیا کے مریض کا بیٹا کبھی ہیموفیلیا کا مریض نہیں ہوتا لیکن یہ مرض نانا سے لگ بھگ 50 فیصد نواسوں میں منتقل ہو جاتا ہے۔ مریض کی ساری بیٹیاں یہ مرض اپنے بیٹوں میں منتقل کر سکتی ہیں۔

## جین تھراپی
ہیموفیلیا B کے لیے ایک نئی دوا ایجاد ہوئی ہے جو دنیا کی مہنگی ترین دوا ہے۔ اس کی قیمت 35 لاکھ ڈالر ہے اور یہ زندگی میں صرف ایک بار ڈرپ کے ذریعے استعمال کی جاتی ہے۔ اس کا نام Hemgenix ہے۔ دوا ساز کمپنی Behring کا دعویٰ ہے کہ اسے لگانے کے بعد انسانی جسم خود factor IX (فیکٹر 9) بنانے کے قابل ہو جاتا ہے

## حوالہ جات

## مزید دیکھیے
* ہیموگلوبن
* بلڈ گروپ
* خون کی بوتل
* تھیلیسیمیا
زمرہ:امراض خون
زمرہ:کامنز زمرہ جس کا ربط ویکی ڈیٹا پر ہے
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
زمرہ:نایاب بیماریاں
دلربا

دلربا ستار کی شکل اور سارنگی کے اصولوں کو مدّ نظر رکھ کر بنائی گئی ہے۔

## شکل
دلربا کو سراج بھی کہتے ہیں۔ یہ اپنے اندر بے پناہ تاثیر لیے ہوئے ہے۔ دلربا پر چار تاریں اور چوبیس طربیں ہوتی ہیں۔ تاریں ستار کی طرح سر کی جاتی ہیں یعنی باج کی فولادی تار شدھ مدھم پر جوڑے کی پیتل کی تار کھرج پر پنچم کی فولاد تار پنچم اور گرام کی پیتل کی تار گرام کے پنچم پر سر کی جاتی ہے۔ اس کے نچلے حصّے کو مورکی شکل دی گئی ہو تو طاؤس کہلاتا ہے۔ طبلی پر لکڑی کی بجائے سارنگی کی طرح کھال منڈھی ہوتی ہے۔

## سر کرنا
اگر کوئی ایسا راگ بجانا ہو جس میں پنچم ورج ہو تو ستار کی طرح پنچم اور گرام کی دونوں تاریں مدھم پر سر کی جاتی ہیں۔ پہلی طرب کھرج پر، دوسری رکھب، تیسری گندھار اور باقی علی الترتیب پر سر پر ایک ایک طرب سر کی جاتی ہے۔ اس طرح طربوں کے اپنے تین سپتک بن جاتے ہیں جن میں مدھ اور تار سپتک پر دو مدھم پر ایک ایک طرب الگ الگ ملی ہوتی ہے اور اس طرح آخری طرب ٹیپ کی کھرج پر مل جاتی ہے۔

## استعمال
یہ ساز مشرقی پاکستان میں زیادہ مقبول ہے۔ دلربا کے باج میں گز کا کام بہت محنت طلب ہے۔ گز کی تھرتھراہٹ ختم کرنے اور تار پر گز کا دباؤ یکساں رکھنے کے لیے مسلسل محنت کی ضرورت ہے، تار کو سندریوں پر ستار کی طرح زیادہ نہیں دبانا چاہیے۔

## حوالہ جات
کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 121۔

زمرہ:بھارتی آلات موسیقی
زمرہ:پنجابی لوک آلات موسیقی
زمرہ:سکھ موسیقی
زمرہ:تاروں والے ساز
زمرہ:موسیقی ساز
زمرہ:ہندستانی آلات موسیقی
زمرہ:ہندوستانی موسیقی
زمرہ:ویکی ڈیٹا سے مطابقت رکھنے والی مختصر تفصیل
اسکندرون

**اسکندرون** (سابق:Alexandretta، ترکی:İskenderun) ترکی کے جنوب مشرقی صوبہ حطائے کا ایک شہر ہے جو بحیرۂ روم کے کنارے خلیج اسکندرون پر واقع ہے۔ 2000ء کی مردم شماری کے مطابق اس کی آبادی 159،149 ہے۔

اسکندرون ایک مصروف تجارتی مرکز اور بحیرۂ روم کے ساحلی علاقوں پر ترکی کی ایک اہم بندرگاہ ہے۔ اس کے علاوہ یہ سیاحت کے حوالے سے بھی معروف مقام رکھتا ہے۔ یہاں کے معروف سیاحتی مقامات میں دورتیول، جہاں 330 قبل مسیح میں سکندر اعظم نے دارا سوم کو شکست دی تھی اور عثمانیہ، جہاں صلیبیوں کا قائم کردہ قلعہ آج بھی موجود ہے، شامل ہیں۔ یہ شہر 333 قبل مسیح میں سکندر اعظم نے قائم کیا تھا۔

پہلی جنگ عظیم کے بعد اسکندرون کی سنجق فرانس کے زیر انتظام شام میں شامل ہوئی لیکن ترکوں کا دعویٰ تھا کہ یہ ترکی علاقہ ہے۔ یہاں کی آبادی ترکوں، عربوں اور ارمنی باشندوں پر مشتمل تھی۔ لیکن ترکوں کی تعداد سب سے زیادہ تھی۔ شام بھی ان اضلاع کا دعویدار تھا۔ اس اختلاف کی وجہ سے انطاکیہ اور اسکندرون کے علاقوں میں مئی 1937ء میں ایک نیم خود مختار حکومت قائم کردی گئی تھی۔ اس حکومت کی منتخب مجلس کے 40 میں سے 22 ارکان ترک تھے۔ اس مجلس نے اتفاق رائے سے ترکی سے الحاق کا فیصلہ کیا اور 23 جولائی 1939ء کو یہ دونوں اضلاع ترکی میں شامل ہو گئے۔
## حوالہ جات

زمرہ:اضلاع ہاتے صوبہ
زمرہ:تاریخ سوریہ
زمرہ:تاریخ صوبہ ہاتے
زمرہ:ترکیہ کے آباد ساحلی مقامات
زمرہ:ترکیہ کے شہر
زمرہ:ترکیہ کے قدیم یونانی مقامات
زمرہ:ترکیہ میں قدیم یونانی مقامات
زمرہ:سکندر اعظم کے قائم کردہ شہر
زمرہ:قدیم شہر
زمرہ:ہاتے صوبہ کے آباد مقامات
زمرہ:سرزمین شام
زمرہ:ویکی ڈیٹا سے مختلف مختصر وضاحت
زمرہ:330 ق م کی دہائی کی تاسیسات
زمرہ:333 ق م
ریحان

**ریحان** (انگریزی:Raihan) ملائیشیا کا ایک نشید گروپ ہے جس نے اکتوبر 1996ء میں اپنے پہلے البم **پوجی-پوجیان** کے ذریعے ملک بھر میں تہلکہ مچا دیا تھا۔ اس گروپ کے بانی ارکان میں نظری جوہانی، چی عمران ادریس، ابو بکر محمد یتیم،عمران ابراہیم اور اظہری احمد شامل تھے۔ فرحین عبد الفتح کی جانب سے جاری کردہ ان کے پہلے البم پوجی-پوجیان کی 6 لاکھ 50 ہزار کاپیاں فروخت ہوئیں۔

29 اگست 2001ء کو گروپ کے بانی رکن اور سربراہ اظہری احمد دل کا دورہ پڑنے سے جاں بحق ہو گئے۔

گروپ کے باقی چاروں ارکان نظری جوہانی، چی عمران ادریس، ابو بکر محمد یتیم اور عمران ابراہیم گروپ سے وابستہ رہے۔ ریحان اب تک 11 البم جاری کر چکا ہے اور ملائشیا میں کئی اعزازات میں حاصل بھی اپنے نام کیے ہیں۔ اپنے شاندار بین الاقوامی دوروں کے باعث وہ تین مرتبہ AIM Anugerah Kembara حاصل کر چکا ہے۔ اس کے علاوہ گروپ ملائشیا میں تاریخ کے سب سے زیادہ فروخت ہونے والے البم کا اعزاز بھی رکھتا ہے جبکہ اسے سب سے زیادہ تیزی سے بکنے والے البم کا ریکارڈ بھی حاصل ہے۔

نظری جوہانی کے گروپ سے استعفے دینے اور ان کے متبادل نور الدین جعفر کے گروپ چھوڑ جانے کے باعث ان کی جگہ ذوالفضلی بن مستضی کو گروپ کا حصہ بنایا گیا۔

ریحان سنگاپور، برطانیہ، جنوبی افریقا، روس، ٹرینیڈاڈ و ٹوباگو، کینیڈا، انڈونیشیا اور تھائی لینڈ سمیت کئی ممالک میں اپنے فن کا مظاہرہ کر چکا ہے۔

## بیرونی روابط

ریحان کی باضابطہ ویب گاہ

زمرہ:ملائیشیا
زمرہ:1996ء میں قائم ہونے والے موسیقی کے طائفے
زمرہ:موسیقی کے ملائیشیائی طائفے
سمیع یوسف

**سامی یوسف** (پیدائش: 9 جولائی 1980ء) برطانیہ سے تعلق رکھنے والے ایک گلوکار اور موسیقار ہیں۔

## ابتدائی حالات
وہ جولائی 1980ء میں ایران کے دار الحکومت تہران کے ایک ایسے گھرانے میں پیدا ہوئے جو موسیقی سے گہرا تعلق رکھتا تھا۔ سمیع نے بچپن سے ہی موسیقی کے مختلف آلات کو استعمال کرنا شروع کیا اور وقت کے ساتھ ساتھ گلوکاری اور موسیقی ترتیب دینے میں ان کا رحجان بڑھتا چلا گیا۔ انھوں نے موسیقی کے دنیا کے معروف ترین ادارے رائل اکیڈمی آف میوزک لندن کے اساتذہ سمیت کئی معروف موسیقاروں سے تربیت حاصل کی۔ وہ مشرق وسطی کی موسیقی کے انداز مقام کی مکمل معلومات رکھتے ہیں۔ وہ ایک عملی مسلمان ہیں اور اپنی حمد و نعت اور گانوں کے ذریعے اسلام کا آفاقی پیغام پھیلانے کی کوشش کر رہے ہیں۔ ان کا پہلا البم 2003ء میں **المعلم** اور دوسرا البم 2005ء میں **میری امت** (**My Ummah**) کے نام سے جاری ہوا۔ ان کا پہلا البم المعلم انتہائی مقبول ہوا جس کی ایک لاکھ کاپیاں فروخت ہوئیں جبکہ دوسرے البم My Ummah نے بھی کافی مقبولیت سمیٹی لیکن اس کی فروخت کے اعداد و شمار ابھی تک جاری نہیں کیے گئے۔ سمیع یوسف برطانیہ، امریکہ، کینیڈا، آذربائیجان، سعودی عرب، سوڈان، جرمنی، مصر، کویت، متحدہ عرب امارات، فرانس، سویڈن، ہالینڈ، ترکی، آسٹریا، شام، یمن، اردن، بیلجیم، قطر اور دیگر ممالک میں اپنے فن کا مظاہرہ کر چکے ہیں۔

## المعلم
تصغیر|المعلم کا سرورق
المعلم میں مندرجہ ذیل نغمات شامل ہیں:
* **المعلم**
* **غار حرا**
* **اللہ ہو**
* **خالق**
* **یا مصطفی**
* **محبوب کون؟**
* **تفکر**
* **التجا**

## میری امہ
تصغیر|میری امت (My Ummah) کا سرورق
* **میری امت**
* **حسبی ربی**
* **یا رسول اللہ**
* **مت رو**
* **محمد ()**
* **دعا کرو**
* **نغمۂ عید**
* **آزادی**
* **مناجات**
* **ماں (عربی)**
* **ہم کبھی گردن نہیں جھکائیں گے**
* **دعا**
* **ماں (ترکی)**
## مزید دیکھیے
* سمیع یوسف (شاعر)

## بیرونی روابط
* سامی یوسف کی باضابطہ ویب گاہ
* Sami Yusuf : musique.arabe

زمرہ:1980ء کی پیدائشیں
زمرہ:آذربائیجانی زبان کے گلوکار
زمرہ:اردو زبان کے گلوکار
زمرہ:اکیسویں صدی کے برطانوی گلوکار
زمرہ:اکیسویں صدی کے مرد گلوکار
زمرہ:انگریز گلوکار
زمرہ:انگریز مسلمان
زمرہ:ایرانی اہل سنت
زمرہ:ایرانی شیعہ
زمرہ:برطانوی شیعہ
زمرہ:برطانوی گلوکار-نغمہ نگار
زمرہ:برطانوی مرد گلوکار
زمرہ:برطانوی مسلم شخصیات
زمرہ:بقید حیات شخصیات
زمرہ:ترکی زبان کے گلوکار
زمرہ:تہران کے گلوکار
زمرہ:سنی مسلم شخصیات
زمرہ:شیعیت سے سنیت قبول کرنے والی شخصیات
زمرہ:عربی زبان کے گلوکار
زمرہ:فارسی زبان کے گلوکار
زمرہ:کامنز زمرہ جس کا ربط ویکی ڈیٹا پر ہے
زمرہ:برطانوی سنی مسلم
زمرہ:روتانا ریکارڈز کے فنکار
زمرہ:یونیورسل میوزک گروپ کے فنکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ایرانی نژاد برطانوی شخصیات
زمرہ:انگریزی زبان کے گلوکار
زمرہ:مملکت متحدہ کو ایرانی تارکین وطن
زمرہ:تہران کی شخصیات
زمرہ:رائل اکیڈمی آف میوزک کے فضلا
زمرہ:انگریز سنی مسلم
زمرہ:ایلنگ کی شخصیات
زمرہ:برطانوی گلوکار بلحاظ صنف
زمرہ:21 جولائی کی پیدائشیں
زمرہ:تہران میں پیدا ہونے والی شخصیات
زمرہ:ایرانی مرد گلوکار
زمرہ:اسلامی موسیقی
زمرہ:برطانوی شخصیات
زمرہ:برطانوی موسیقار
زمرہ:گلوکار
زمرہ:برطانوی نغمہ ساز
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:یونیورسٹی آف سیلفورڈ کے فضلا